LAPIN KOULUN OPPILASKUNNAN HALLITUKSEN TOIMINTASUUNNITELMA

LUKUVUODEKSI 2022-2023

* Hallituskausi aloitetaan lokakuussa ja se päättyy toukokuussa. Luokissa järjestetään vaalit viikolla 38 ja jokaiselta luokalta valitaan edustaja ja varajäsen, myös esikoulusta. Kaikilla on mahdollisuus asettua ehdolle (hallituksessa saa toimia kaksi kautta peräkkäin) ja ehdokkaista äänestetään. Eniten ääniä saanut on luokan hallitusoppilas ja toiseksi eniten ääniä kerännyt on varajäsen. Oppilaskunnan hallituksessa on yhteensä oppilasedustajia 22.
* Oppilaskunnan hallituksen vastaavat opettajat: Sari Mattila ja Hanne Linnavuori.
* Oppilaskunnan hallitus valitsee keskuudestaan puheenjohtajan ja sihteerin (halukkaita äänestetään). Ehdokkaiksi voi asettua luokilta 4.-6.
* Kokouksia pidetään n. kerran kuukaudessa. Opettajien kesken päätetään päivä ja tunti, jolloin olisi aina hallituksen kokous säännöllisesti, kerran kuukaudessa. Kokouksista tiedotetaan opettajanhuoneen taululla ja kuulutus keskusradiosta. Mikäli on jonkin tapahtuman järjestelyä, niin kokouksia on useammin tai kokouksia/valmistelua niiden kesken, jotka ovat kutakin asiaa järjestelemässä.
* Lukuvuoden aikana suunnitelmissa useampi hallituksen järjestämä tapahtuma. Alustavasti suunniteltu lokakuulle ”pipopäivää” (tapahtuma, jonka jälkeen pihalla käytetään päähinettä). Loppuvuonna on jokin tapahtuma liittyen joulunaikaan. Kevätlukukauden toimintaa on alustavasti suunniteltu teemojen ystävänpäivä, pääsiäinen ja vappu ympärille.
* Tänä lukuvuonna tehdään yhteistyötä Liikkuva koulu- ryhmän kanssa. Tässä opettajana Niina Merta-Kaisjoki. Yhteisiä tapahtumia on ideoitu useita. Näitä ovat esimerkiksi valtakunnallinen satupäivä (18.10) ja tähän voisi liittää myös “pipopäivän” (pukeudu satupäähineeseen tms.) halloween (31.10), pikkujoulu (2.12), huhtikuussa oleva lukuviikko, Harry Potter -päivä (2.5). Lisäksi puhuttiin yhteisestä vapputapahtumasta tai Dänssiäisistä kevätlukukaudella. Liikkuva koulu -vastuuoppilaita voi olla myös hallituksen kokouksissa mukana ideoimassa yhteistä toimintaa.
* Eri tapahtumista päätetään ja ideoidaan lähemmin kokouksissa. Ensimmäisessä kokouksessa ideoidaan mitä kaikkea toiminta voisi olla. Ensisijaisesti kysytään oppilaiden ideoita tapahtumiksi/toiminnaksi. Toiminnasta/tapahtumien järjestelyissä vastaa koko hallitus, mutta hallituksen sisällä voidaan jakautua työryhmiin/vastuualueisiin hallitusoppilaiden kiinnostuksen ja osaamisen puitteissa.
* Kuudensien luokkien hallitusoppilaat toimivat myös koulun yhteisöllisen oppilashuoltotyöryhmän jäseninä ja osallistuvat näihin kokouksiin.
* Opetussuunnitelman mukaan kiinnitetään enemmän huomiota kaikkien osallisuuteen. Hallitusoppilaat tiedottavat luokkaa hallituksen toiminnasta ja tulevista tapahtumista. Myös luokasta voidaan tuoda asioita ja ideoita hallitukseen hallitusoppilaan välityksellä. Hallitusoppilas toimii viestinviejänä molempiin suuntiin! Luokissa varataan kokouksen jälkeen aika, jolloin hallitusoppilas tiedottaa luokkaa kokousasioista ja tuolloin luokasta voidaan tuoda asioita hallituksen käsittelyyn (ideana luokkakokous). Oma opettaja voi päättää milloin hän omassa luokassaan tämän toteuttaa. Oppilaskunnan hallituksen toiminta ei ole ainoastaan tapahtumien järjestämistä, vaan yhteisistä asioista keskustelua, ideointia ja asioihin vaikuttamista! Työskentelyssä yritetäänkin huomioida paremmin koko oppilaskunnan osallisuus, ei vain hallituksen.